Document ID: /roh_data/filtered/fineweb-2-filterrobots_roh.jsonl.gz/50029

La tema dal coronavirus per l'economia e las consequenzas per in e mintgin – quai è stà tema dal CLUB da l'emettur da televisiun SRF. Per Frank Rühli da l'Institut per medischina evoluziunara da l'Universitad da Turitg è la situaziun clera: «La panica è quà». Il sentiment da tema saja profund en nus ed uschia sa laschian er declerar las cumpras da raffanza. Il carstgaun cuntenta cun quellas cumpras tranter auter il sentiment da segirezza – quai saja in basegn elementar ch'ins veglia satisfar.
RTR actualitad 17:00